Rudolf Clausius

Rudolf Julius Emanuel Clausius (imwieled Rudolf GotitliebAtkins, P.W. The Second Law (It-Tieni Liġi ), New York, Scientific American Library, 1984, isbn 0-7167-5004-X)) (2 ta' Jannar, 1822 - 24 ta' Awissu 24, 1888), kien fiżiku u matematiku Ġermaniż u hu meqjus bħala wieħed mill-fundaturi ċentrali tax-xjenza tat-termodinamikaCardwell, D.S.L. From Watt to Clausius: The Rise of Thermodynamics in the Early Industrial Age (Minn Watt sa Clausius: Il-Bidu tat-Termodinamika fl-Età Industrijali bikrija ), Londra, Heinemann, 1971, isbn 0-435-54150-1. Permezz tal-formolazzjoni ġdida tiegħu tal-prinċipju ta' Sadi Carnot magħrufa bħala ċ-Ċiklu ta' Carnot, poġġa t-teorija tas-sħana fuq bażi aktar veru u soda. Fl-artiklu l-aktar importanti tiegħu, Dwar it-teorija mekkanika tas-sħana, ippubblikat fl-1850, ifformola ghall-ewwel darba l-ideat bażiċi tat-tieni liġi tat-termodinamika. Fl-1865 introduċa l-kunċett tal-entropija.

 Ħajja 
Clausius twieled f'Köslin (issa tissejjaħ Koszalin) fil-Provinċja tal-Pomeranja. Beda l-edukazzjoni tiegħu fl-iskola ta' missieru. Wara ftit snin, beda jmur il-Ġinnażju fi Stettin (issa Szczecin). Clausius ħa l-lawrja mill-Università ta' Berlin fl-1844 fejn studja l-matematika u l-fiżika taħt, fost oħrajn, Heinrich Magnus, Johann Dirichlet u Jakob Steiner. Studja wkoll l-istorja taħt Leopold von Ranke. Fl-1847, ħa dottorat mill-Università ta' Halle b'tezi dwar l-effetti ottiċi fl-atmosfera tal-Art. Imbagħad laħaq professur tal-fiżika fl-iSkola Rjali tal-Artilerija u l-Inġinerija f'Berlin u Privatdozent fl-Università ta' Berlin. Fl-1855 huwa sar professur fl-ETH Zürich, l-Istitut Federali Żvizzeru tat-Teknoloġija f'Zürich, fejn baqa' sal-1867. Matul dik is-sena, telaq biex isir professur fl-Università ta' Würzburg u sentejn wara, fl-1869 fl-Università ta' Bonn.

 Ix-xogħol tiegħu 
It-teżi tad-Dottorat ta' Clausius dwar ir-rifrazzjoni tad-dawl ipproponiet li naraw is-sema kaħla matul il-jum, u gradi differenti ta' aħmar fi tlugħ u nżul ix-xemx (fost fenomeni oħra) minħabba r-rifrazzjoni u r-riflessjoni tad-dawl. Aktar tard, Lord Rayleigh kellu juri li fil-fatt dan kien minħabba t-tifrix tad-dawl, imma madankollu, Clausius kien uża approċċ ferm aktar matematiku milli kien użaw xi wħud.

L-artiklu l-aktar famuż tiegħu, "Über die bewegende Kraft der Wärme" ("Dwar il-qawwa li tmexxi tas-sħana")
Clausius, R. Über die bewegende Kraft der Wärme, Parti I, Parti II, Annalen der Physik, vol. 79, paġni 368–397, 500–524, 1850  ġie ppubblikat fl-1850, u ttratta t-teorija mekkanika tas-sħana. F'dan id-dokument, wera li kien hemm kontradizzjoni bejn il-prinċipju ta' Carnot u l-kunċett tal-konservazzjoni tal-enerġija. Clausius ifformola mill-ġdid iż-żewġ liġijiet tat-termodinamika biex titneħħa din il-kontradizzjoni (it-tielet liġi ġiet żviluppata minn Walther Nernst, matul is-snin 1906-1912). Dan id-dokument għamlu famuż fost ix-xjenzjati.

Matul l-1857, Clausius ikkontribwixxa għall-qasam tat-teorija ċinetika wara li rfina l-mudell ċinetiku sempliċi ħafna tal-gassijiet ta' Awissu Krönig biex jinkludi movimenti translazzjonali, rotazzjonali u vibrazzjonali. F'dan l-istess xogħol introduċa l-kunċett tal-"Mogħdija ħielsa medja" ta' partiċella.
Clausius, R. Über die Art der Bewegung, die wir Wärme nennen, Annalen der Physik, vol. 100, paġni 353–379, 1857
Clausius, R. Über die Wärmeleitung gasförmiger Körper, Annalen der Physik, vol. 15, paġni 1–57, 1862
Clausius, R. (1864), Abhandlungen über die Mechanische Wärmetheorie. Manuskritt elettroniku minn Bibliothèque nationale de France.

Clausius iddeduċa r-relazzjoni ta' Clausius-Clapeyron mit-termodinamika. Din ir-relazzjoni, li hi mod kif tista' tiġi kkaratterizzata l-tranżizzjoni tal-fażi bejn żewġ stati tal-materja bħal solidu u likwidu, oriġinarjament kienet ġiet żviluppata fl-1834 minn Émile Clapeyron.

 L-entropija 
Fl-1865, Clausius ta l-ewwel verżjoni matematika tal-kunċett tal-entropija, u taha isimha wkoll. Użat l-unità ‘Clausius' issa abbandunata (simbolu: "'Cl"') għall-entropija. Clausius ħa l-kelma "entropija" mill-Grieg, en + tropein, jiġifieri "kontenut ta' bidla" ("Verwandlungsinhalt")
Clausius, R. Über die Wärmeleitung gasförmiger Körper, Annalen der Physik, vol. 125, paġni 353–400, 1865
 Clausius, R. (1865). The Mechanical Theory of Heat – with its Applications to the Steam Engine and to Physical Properties of Bodies. London: John van Voorst, 1 Paternoster Row. MDCCCLXVII,
1 Cl = 1 kal/°C = 4.1868 joule għal kull kelvin (J/K)
Dawn huma żewġ frażijiet famużi li qal Clausius fl-1865:
L-enerġija tal-univers hi kostanti.
L-entropija tal-univers dejjem tersaq lejn il-massimu.

 Unuri 
 Ġie elett Fellow tar-Royal Society of London fl-1868 u ngħata l-Midalja Copley fl-1879.
 Ġie elett membru tal-Akkademja Rjali Żvediża tax-Xjenzi fl-1878.
 Ingħata l-midalja Huygens fl-1870.
 Ingħata l-Premju Poncelet fl-1883.
 Ingħata dottorat onorarju mill-Università ta' Würzburg fl-1882.
 Il-krateru Clausius fuq il-Qamar issemma għalih.

 Referenzi 

 Ħoloq esterni 
  Revival of Kinetic Theory by Clausius
  bijografija ta' Clausius fuq MacTutor
 Chisholm, Hugh, ed (1911). "Clausius, Rudolf Julius Emmanuel". Encyclopædia Britannica (Il-ħdax l-ed.). Cambridge University Press.

Kategorija:Twieldu fl-1822
Kategorija:Mietu fl-1888
Kategorija:Fiżiċi Ġermaniżi
Kategorija:Matematiċi Ġermaniżi